Αγνό μέλι πεύκων από την Ι.Μ. Χιλανδαρίου - 960γρ.
Το Άγιο Όρος, γνωστό ως το "Περιβόλι της Παναγίας", διαθέτει πλούσια χλωρίδα και πανίδα με μεγάλο αριθμό ειδών. Ένα από αυτά είναι οι μέλισσες, οι οποίες συναντώνται τόσο σε φυσικούς βιότοπους, όσο και σε μελισσοκομεία των αγιορειτών μονών, σκητών και κελιών. Η Ιερά Μονή Χιλανδαρίου, από την ίδρυση της, στα τέλη του 12ου αιώνα έως σήμερα, έχει τα μελισσοκομεία της διάσπαρτα στις μεγάλες εκτάσεις της. Το ήπιο κλίμα και το περιβάλλον γεμάτο μελιτοφόρα βότανα και φυτά, προσφέρουν στις μέλισσες άφθονη τροφή. Γι'αυτό οι Χιλανδαρινοί μοναχοί βγάζουν πολλές φορές τον χρόνο από τις κυψέλες τους, μέλι μοναδικής γεύσης, με θρεπτικές και θεραπευτικές αξίες. Το μέλι αποτελεί αναπόσπαστο κομμάτι της μοναστηριακής διατροφής, ιδιαίτερα τις μέρες της νηστείας.